Den Blå Avis har opgjort hvem i landet, der indrykker flest annoncer. I Nordjylland er det Aabybro, der løber af med titlen som de største krejlere.

Det er jo velkendt, at man skal have en krejler i maven, hvis man skal handle med en jyde. Og hvis man handler med en fra Aabybro, så skal man nok være ekstra forberedt. Beboere fra Aabybro er dem i Nordjylland, der har indrykket flest annoncer i Den Blå Avis. Men hvis man ser på landsplan, så er Aabybro helt nede på en 4. plads. Førstepladsen går nemlig til Ølstykke i Københavnsområdet efterfulgt af Haslev i Sydsjælland og Lystrup i Midtjylland. Det er altså sjællændere, der er de største krejlere i Danmark. Det skriver ritzau.